Eurocopter AS332 Super Puma

O Eurocopter AS332 Super Puma (no presente Airbus Helicopters H215) é un helicóptero utilitario de tamaño medio bimotor desenvolvido e comercializado orixinalmente por Aérospatiale, posteriormente por Eurocopter, e no presente por Airbus Helicopters. Trátase dunha versión remotorizada e máis voluminosa do Aérospatiale SA 330 Puma orixinal. O Super Puma substituíu o SA 330 Puma como principal modelo en fabricación do tipo en 1980. Dende o ano 1990 os Super Puma en servizo militar son comercializados coa designación AS532 Cougar. No servizo civil introducíuse un substituto de nova xeración en 2004, o máis grande Eurocopter EC225 Super Puma.

 Desenvolvemento 
 Orixe 
En 1974 Aérospatiale comezou a desenvolver un novo helicóptero medio de transporte baseado no seu SA 330 Puma. O proxecto anunciouse publicamente no Paris Air Show de 1975. Aínda que o novo deseño mantiña un esquema semellante ao do AS 330, estaba impulsado por dous dos novos e máis potentes motores turboeixo Turbomeca Makila, que movían un rotor principal de catro palas que facían uso de materiais compostos. Púxose un gran nivel de atención en facer que o novo modelo soportase mellor o dano. Adoptouse unha estrutura da fuselaxe máis robusta xunto cun tren de aterraxe máis resistente, e incluso as palas do rotor eran capaces de aguantar un certo nivel de dano en batalla, así como outros sistemas mecánicos clave do aparello.Jackson 1984, pp. 7-10

As características externas distintivas con respecto ao SA 330 son unha aleta ventral baixo a pluma de cola e un nariz máis estilizado.Lake 2002, p.82 Dende o principioo novo helicóptero estaba planeado para estar dispoñible con dúas lonxitudes da fuselaxe: unha versión con fuselaxe curta que ofrecía unha capacidade semellante á do SA 330 aínda que proporcionando un rendemento superior en condicións quentes e a grande altitude, e unha versión alongada que permitía máis carga interior ou máis pasaxeiros.Jackson 1984, p. 11

Un prototipo de preprodución, o SA 331, modificado a partir da célula dun SA 330 con motores Makila e unha nova caixa de cambios voou o 5 de setembro de 1977.Jackson 1984, p.10 O primeiro prototipo do Super Puma completo realizou o seu voo de estrea o 13 de setembro de 1978, seguido por cinco prototipos máis.Lake 2002, p. 85 As probas de voo revelaron que o AS 330 Super Puma tiña unha maior velocidade de cruceiro e alcance que o SA 330 Puma, en parte debido á maior potencia dos motor Makila e a que consumía un 17% menos de combustible. O Super Puma tamén demostrou ser moito máis estable en voo e dependía menos dos sistemas automatizados de corrección.Lambert 1979, pp. 437, 439 O desenvolvemento das variantes militar e civil fíxose en paralelo, incluído o proceso de certificación.Lambert 1979, p. 437 No ano 1981 entregouse o primeiro Super Puma civil.Endres and Gething 2005, p. 272
miniatura|260x260px|Super Puma da Forza Aérea de Francia

 Produción e melloras 
En 1980 o AS 332 Super Puma substituíu o máis vello SA 330 Puma como o principal helicóptero utilitario de Aérospatiale.McGowen 2005, p. 194 O AS 332 Super Puma demostrou ser moi popular. Entre xullo de 1981 e abril de 1987 houbo unha produción media de tres helicópteros por mes, tanto para clientes militares como civís. Indonesian Aerospace (IPTN) tamén fabricou tanto o SA 330 como o AS 332 baixo licenza para clientes domésticos e estranxeiros.McGowen 2005, p. 195 En 2005 varios modelos de Super Puma estaba operando con clientes de 38 nacións nunha ampla variedade de tarefas. En total, nese ano entregáranse ou estaban pedidos 565 Super Puma (incluídos os Cougar militares).Endres and Gething 2005, p. 487

O éxito do AS 332 Super Puma levou á procura de programas de desenvolvemento prolongados para producir novos modelos avanzados. Entre as características incluídas había palas máis longas, motores e transmisións máis potentes, aumentos no peso de engalaxe, e aviónica modernizada. Unha ampla variedade de Super Puma especializados seguiron ao modelo básico de transporte, incluídas versións de busca e rescate (SAR) e guerra antisubmarina. Os Super Puma militares comercializáronse como o AS532 Cougar dende 1990. Como alternativa ao NHIndustries NH90, tamén se considerou desenvolver un Mark III Super Puma.

En febreiro de 2012 Eurocopter ofreceu unha configuración básica do Super Puma a prezo máis baixo co obxectivo de competir co ruso Mil Mi-17. Starlite Aviation converteuse no cliente de lanzamento para esta nova variante, designada AS 332 C1e. En novembro de 2015 Airbus Helicopters anunciou que a fabricación do AS 332 Super Puma, que fora redesignado H215 nese momento, pasaría a realizarse nunha nova planta contruída para ese propósito en Brasov, Romanía. Este movemento ten como obxectivo reducir o tempo e o custo de produción simplificando a fabricación a unha única configuración de base que se adaptará para atender ás necesidades dos clientes civís e militares..

 Variantes 
dereita|miniatura|Eurocopter AS332 Super Puma

 SA 331 - prototipo inicial baseado na célula do SA 330 que vou por vez primeira o 5 de setembro de 1977Lake 2002, p. 85
 AS 332A - versión de preprodución comercial
 AS 332B - versión militar
 AS 332B1 - primeira variante militar
 AS 332C - versión civil de produciónEndres e Gething 2005, p. 272
 AS 332C1 - versión SAR, equipada cun radar de busca e seis padiolas
 AS 332F - versión militar antibuque e antisubmarina
 AS 332F1 - versión naval
 AS 332L - versión civil con motores máis potentes, fuselaxe agrandada, maior espazo de cabina e maior tanque de combustible
 AS 332L1 - versión civil estirada, cunha fuselaxe longa e un interior de aerolíña
 AS 332L2 Super Puma Mk 2 - versión de transporte civil, equipada cunha cabeza de rotor Spheriflex e EFIS
 AS 332M - versión militar do AS 332L
 AS 332M1 - versión militar alongada
 NAS 332 - versión construída baixo licenza por IPTN, agora Indonesian Aerospace PT DI
 VH-34 - designación da Forza Aérea Brasileira para os dous Super Puma con configuración VIP

 Notas 

 Bibliografía 
 Endres, Günter G. e Michael J. Gething. Jane's Aircraft Recognition Guide. HarperCollins UK, 2005. .
 Jackson, Paul. "Super Puma". Air International, xaneiro de 1984, Vol. 26 No. 1. . pp. 7–12, 33–35.
 Lake, Jon. "Variant File: Super Puma and Cougar: AS 332, AS 532 and EC 725". International Air Power Journal, Volume 3, inverno de 2001/2002. Norwalk, Ct, USA:AIRtime Publishing, 2002. , . pp. 80–93.
 Lambert, Mark. "Super Puma: Cat with More Muscle." Flight International, 11 de agosto de 1979. pp. 437–439.
 McGowen, Stanley S. Helicopters: An Illustrated History Of Their Impact. ABC-CLIO, 2005. .

Categoría:Helicópteros
Categoría:Aeronaves de Airbus Helicopters
Categoría:Aeronaves co primeiro voo en 1978